Document ID: 31972R2847

ΚΑΝΟΝΙΣΜΟΣ (ΕΟΚ) αριθ. 2847/72 ΤΗΣ ΕΠΙΤΡΟΠΗΣ της 29ης Δεκεμβρίου 1972 περί προσαρμογής των κανονισμών (ΕΟΚ) αριθ. 100/72 και (ΕΟΚ) αριθ. 1897/72 εν συνεχεία της προσχωρήσεως των νέων Κρατών μελών στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί προσχωρήσεως των νέων Κρατών Μελών εις την Ευρωπαϊκή Οικονομική Κοινότητα και εις την Ευρωπαϊκή Κοινότητα Ατομικής Ενέργειας(1) που υπεγράφη στις Βρυξέλλες στις 22 Ιανουαρίου 1972 και ιδίως το άρθρο 153 της συνημμένης πράξεως(2), ονομαζομένης κατωτέρω "πράξη".
Εκτιμώντας:
ότι δυνάμει του άρθρου 30 της πράξεως, ο κανονισμός (ΕΟΚ) αριθ. 100/72 της Επιτροπής της 14ης Ιανουαρίου 1972 περί των λεπτομερειών εφαρμογής σχετικών προς τη μετουσίωση της ζάχαρης για τη διατροφή ζώων(3), όπως τροποποιήθηκε από τον κανονισμό (ΕΟΚ) αριθ. 2351/72(4) καθώς και από τον κανονισμό (ΕΟΚ) αριθ. 1897/72 της Επιτροπής της 1ης Σεπτεμβρίου 1972 που αφορά μία διαρκή δημοπρασία για τον προσδιορισμό της επιστροφής κατά την εξαγωγή της λευκής ζάχαρης(5), όπως τροποποιήθηκε από τον κανονισμό (ΕΟΚ) αριθ. 2523/72(6) πρέπει να προσαρμοσθούν σύμφωνα με τους προσανατολισμούς που καθορίζονται στο παράρτημα II αυτής της πράξεως- ότι, επομένως, πρέπει να συμπληρωθούν οι εν λόγω κανονισμοί για τα νέα Κράτη μέλη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 16 του κανονισμού (ΕΟΚ) αριθ. 100/72, προστίθεται η ακόλουθη παράγραφος:
"4. Η ώρα που καθορίζεται ως όριο στην παράγραφο 2 προωθείται κατά μία ώρα στην Ιρλανδία και στο Ηνωμένο Βασίλειο κατά τη διάρκεια της περιόδου μη εφαρμογής, στα Κράτη αυτά, της λεγομένης θερινής ώρας."
Άρθρο 2
Στο άρθρο 25 παράγραφος 1 του κανονισμού (ΕΟΚ) αριθ. 100/72 προστίθενται αι κάτωθι περίοδοι:
"denatured sugar"
"denatureret sukker."
Άρθρο 3
Στο άρθρο 4 παράγραφος 4 του κανονισμού (ΕΟΚ) αριθ. 1897/72, προστίθεται το ακόλουθο εδάφιο:
"Κατά τη διάρκεια της μη εφαρμογής στην Ιρλανδία και στο Ηνωμένο Βασίλειο της λεγομένης θερινής ώρας, οι ώρες που καθορίζονται ως όριο στις προηγούμενες παραγράφους εννοούνται σ' αυτά τα Κράτη μέλη ως προωθημένες κατά μία ώρα."
Άρθρο 4
Ο παρών κανονισμός αρχίζει να ισχύει την 1η Ιανουαρίου 1973.
Εφαρμόζεται από την 1η Φεβρουαρίου 1973.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 29 Δεκεμβρίου 1972.

Labels: 18
17
15